#  Zápisnica

**z verejného prerokovania Strategického environmentálneho posudzovania Programu rozvoja vidieka na programovacie obdobie 2014 – 2020, ktoré sa konalo v zasadačke Výskumného ústavu pôdoznalectva a ochrany pôdy, Gagarinova 10 v Bratislave, dňa 12. 5. 2014 o 10,00 hod**

**Program:**

1. Otvorenie
2. Predstavenie PRV na programovacie obdobie 2014-2020 – zástupca MPRV SR (Ing. Trebatický)
3. Výsledky strategického posudzovania – zástupcovia hodnotiteľa SEA (dr. Izakovičová, prof. Miklós)
4. Zhodnotenie doterajšieho procesu posudzovania a ďalšie kroky – zástupca MŽP SR (Mgr. Lukáč)
5. Diskusia
6. Záver

**Prítomní:** podľa prezenčnej listiny

1. Podujatie otvoril a celé rokovanie viedol Ing. Pihulič. Na úvod privítal prítomných a objasnil cieľ a program stretnutia.
2. Program rozvoja vidieka na programovacie obdobie 2014-2020 predstavil Ing. Trebatický, riaditeľ Odboru environmentálnych činností Sekcie rozvoja vidieka a priamych platieb MPRV SR. Predstavil štruktúru dokumentu, strategické ciele, priority, fokusové oblasti, opatrenia a proces prípravy a schvaľovania dokumentu
3. Výsledky strategického posudzovania PRV 2014-2020 za spracovateľov prezentovali dr. Izakovičová a prof. Miklós z Ústavu krajinnej ekológie SAV. Dr. Izakovičová prezentovala proces spracovania SEA, štruktúru správy a súčasný stav životného prostredia, vrátane zdravotného stavu a posúdenie dokumentu z aspektu princípov a kritérií trvalo udržateľného rozvoja. Prof. Miklós sa podrobnejšie venoval hodnoteniu vplyvov jednotlivých opatrení a prezentácií návrhov, ktoré vznikli z posúdenia PRV 2014-2020.
4. Zhodnotenie doterajšieho procesu posudzovania a ďalšie kroky súvisiace s posudzovaním dokumentu prezentoval Mgr. Lukáč, zástupca MŽP SR. Zdôraznil, že ešte do 21. mája 2014 je možné podávať pripomienky k PRV 2014 - 2020 písomnou formou na MŽP SR.
5. V diskusii najskôr odpovedal Ing. Trebatický na otázky a pripomienky spracovateľa SEA, ktorý vysvetlil spôsob vyčleňovania oblasti s prírodnými alebo inými osobitnými obmedzeniami a poukázal na fakt, že platby v rámci tohto opatrenia (Opatrenie č. 13) sú nárokovateľné. Taktiež vysvetlil, že medzi opatrenia nie je možné zaradiť opatrenie zamerané na integrovaný manažment krajiny, tak ako to požadovali spracovatelia dokumentácie SEA, nakoľko opatrenia boli stanovené EK spoločne pre 28 krajín EU.

V rámci diskusie ďalej vystúpili:

* 1. Peter Rusnák, Iniciatíva pre rozvoj slovenského vidieka, ktorý taktiež podporil myšlienku zaradiť integrovaný manažment do Programu (pripomienka č.1). Ing. Trebatický opäť zdôraznil, že samotné nariadenie EÚ 1305/2013 neumožňuje začleniť Integrovaný manažment krajiny do programu. Zároveň p. Rusnák vyjadril obavy, že z dôvodu rozčlenenia finančných prostriedkov na vyšší počet operácií, sa nedosiahnu požadované efekty PRV 2014 – 2020 (pripomienka č.2). Ing. Trebatický zdôraznil, že návrh opatrení a operácií vychádza z EÚ a z identifikovaných potrieb v rámci SWOT analýzy uvedenej v PRV 2014 – 2020.
	2. Helena Patásiová, Agrárna komora Slovenska, vzniesla požiadavku aby územia s prírodnými alebo inými osobitnými obmedzeniami, podobne aj CHVO boli stanovené podľa BPEJ. Ing. Trebatický opäť zdôraznil, že to nie je možné nakoľko tieto oblasti sú legislatívne stanovené.
1. Na záver Ing. Pihulič poďakoval prítomným za účasť a tvorivú diskusiu a rokovanie ukončil.

Bratislava, 12.5.2014

Zapísal: Izakovičová